**Storkreds Fyn årsmøde 2017**

**Program**

**Årsmødet afholdes på Spillestedet Kammerateriet, Frederiksø 2, 5700 Svendborg**

**13.00** Dørene åbner for indskrivning (udlevering af stemmesedler) - kom og snak med dine med-alternativister inden vi går i gang

**13.45** Vi lukker for indskrivning

**14.00** Velkomst v/Jacob Gramm Gren, afgående forperson for Storkreds Fyn

**Dagsorden:**

* **Valg af dirigent**
* **Valg af stemmetællere og referent**
* **Bestyrelsens beretning for storkredsen v/forperson Jacob Gramm Gren**
* **Fremlæggelse af regnskab til godkendelse v/Kasserer Mogens Nielsen**
* **Rapportering fra medlemmer af råd og udvalg:**a. Politisk Forum v/Helle Munkholm Davidsen  
  b. Ombudsråd v/Kåre Wangel  
  c. Konfliktmæglingsråd v/Susanne Wich
* **Tilretning af vedtægter i henhold til beslutninger på Alternativets landsmøde**
* **Valg til Politisk Forum og en suppleant**  
  Bestyrelsen indstiller Bodil Helbo der pt. repræsenterer storkredsen i Politisk Forum
* **Valg af forperson**  
  Bestyrelsen foreslår Carsten Roed Jensen
* **Valg til bestyrelsen og 3 prioriterede suppleanter**  
  3 personer genopstiller fra ”den gamle” bestyrelse:

1. Mogens Nielsen (Kasserer)  
2. Bodil Helbo  
3. Carsten Roed Jensen (hvis ikke allerede valgt til forperson)

Der skal vælges mindst 2 og maksimalt 4 til bestyrelsen (ud over dem der genopstiller)

* **Valg af revisor**
* **Eventuelt**

**Ca. kl.18.00** - Fællesspisning   
**Ca. kl.19.00** - Musik og hygge

Nedenfor findes Kandidatlister og vedtægtsforslag. Vi gør opmærksom på at man gerne må møde op til både årsmøde og fest også uden tilmelding. Blot er der nu lukket for tilmelding til spisning.

Vel mødt - Vi glæder os meget til at se jer

Mange grønne hilsener  
Storkreds Fyns bestyrelse

**Kandidatlister**

**Storkreds-bestyrelse**

*Genopstiller:*

* Mogens Nielsen
* Bodil Helbo
* Carsten Roed Jensen

Vi har ikke modtaget nye kandidaturer i denne omgang - derfor påregner vi at åbne listen for opstilling på dagen. Vi håber herved at kunne tiltrække nye frivillige, øge mangfoldigheden og at få friske kræfter ind i bestyrelsen. Så overvej meget gerne om dette kunne være noget for dig. Storkredsarbejdet kommer i fremtiden i store træk til at handle om at støtte og rådgive lokalforeningerne, planlægning af valg samt koordinering mellem lokalforeningerne, storkredsen og landssekretariatet. Du vil naturligvis blive klædt på til opgaven, men interesse for organisatorisk arbejde vil være en stor fordel. Du skal påregne i omegnen af et par timers indsats om ugen.

Valg til Politisk Forum, konfliktmæglingsrådet og ombudsrådet er flyttet til opstillingsmødet som skal afholdes i marts måned. Der er indarbejdet en overgangsordning, sådan at de medlemmer der blev valgt til de 3 råd på sidste

årsmøde bliver siddende til marts 2018 - Grunden til at der skal vælges et medlem og en suppleant til Politisk Forum er at Rolf og Matthias (blev valgt som suppleant på sidste årsmøde) ikke længere er medlemmer af Alternativet.